Laudabiliter
"Laudabiliter" (seu plenius "Laudabiliter et satis fructuose") incipit bulla quam anno 1155 papa Hadrianus IV regi Anglico Henrico II misit. In hac epistula suadente Ioanne Sarisberiensi conquisitionem Hiberniae, ab Henrico baronibusque suis proiectam, commendavit. Documentum neque in archivo Vaticano neque apud archiva Anglica reperitur, sed de emissione Ioannes Sarisberiensis opere suo Metalogico (anno fere 1159/1160 scripto) certior fecit. Verba bullae apud Giraldum Cambrensem in Expugnatione Hiberniae reperiuntur. Inde eruditi antiquiores nonnulli falsum esse credebant, sed stylus Curiae Romanae in hoc textu recognoscitur.